ФАКУЛТЕТ ОРГАНИЗАЦИОНИХ НАУКА
УНИВЕРЗИТЕТА У БЕОГРАДУ
Јове Илића 154, Београд


ИЗБОРНОМ ВЕЋУ
ФАКУЛТЕТА ОРГАНИЗАЦИОНИХ НАУКА

На основу одлуке Изборног већа Факултета организационих наука 05-02 бр. 4/73-1 од 24.09.2026. године, одређени смо за чланове Комисије за избор једног сарадника у звање САРАДНИКА У НАСТАВИ за ужу научну област Електронско пословање. 
По прегледу приспелог конкурсног материјала подносимо следећи

И З В Е Ш Т А Ј

На конкурс објављен у огласним новинама Националне службе за запошљавање “Послови” бр. 1217 07.10.2026. у предвиђеном року пријавила се једна кандидаткиња, Даница Живковић, која је поднела сву документацију захтевану конкурсом. 

1. Даница Живковић

БИОГРАФСКИ ПОДАЦИ О КАНДИДАТУ
Даница Живковић рођена је 29.04.2002. године у Пожаревцу, где је завршила Пожаревачку гимназију на природно-математичком смеру као носилац дипломе „Вук Караџић“. Фалуктет организационих наука уписала је 2021. године, смер Информациони системи и технологије. Дипломирала је на Факултету организационих наука, смер Информациони системи и технологије, 2025. године са просечном оценом 9,16.

Мастер академске студије, студијски програм Електронско пословање на Факултету организационих наука, модул Технологије електронског пословања, уписала је 2025. године. Завршни мастер рад одбранила је у септембру 2026. године под називом „Развој и евалуација 3D навигационих система у Unity развојном окружењу“, са просечном оценом 10,00.

Мастер академске студије је поново уписала 2026. године на Универзитету Сингидунум, смер Софтверско и информационо инжењерство, који тренутно похађа.

Током мастер академских студија радила је као сарадник у настави ван радног односа на катедри за Електронско пословање где је држала наставу. Течно говори енглески језик, а служи се и француским.


НАСТАВНЕ АКТИВНОСТИ
Током академске 2025/2026. године Даница Живковић била је ангажована као сарадник ван радног односа - демонстратор за ужу научну област Електронско пословање на Факултету организационих наука Универзитета у Београду.

У оквиру ангажовања на Катедри за електронско пословање учествовала је у извођењу вежби и припреми наставних материјала из следећих предмета:
· Електронско пословање;
· Симулација и симулациони језици;
· Интернет технологије;
· Интернет маркетинг;
· Клијентске веб технологије и скриптни језици;
· Cloud инфраструктура и сервиси;
· Интернет маркетинг и друштвени медији;
· Серверске веб технологије;
· Развој напредних апликација електронског пословања;
· Развој мобилних апликација и сервиса;
· Конкурентно и дистрибуирано програмирање;
· Виртуелна реалност и рачунарска симулација.

СПИСАК ОБЈАВЉЕНИХ РАДОВА
Даница Живковић је објавила следеће научне радове:
Радови саопштени на скупу међународног значаја (М30):

1. Drinjak, N., Živković, D., Ignjatović, M., & Komazec, S. (2024, May 10-11). Serbian Gen Z and the Gig Economy: Unveiling Perceptions and Motivational Factors. In M. Maričić, V. Jeremić & N. Zornić. (Eds.), Proceedings of the first International conference on sharing economy and contemporary business models: Theory and practice, IC-SHARE 2024, Belgrade, Serbia, (pp. 96-100). https://doi.org/10.62863/GLPW2572 , M33
2. Živković, D., Kostić, D., Despotović-Zrakić, M. (2025). Application od 3D Indoor Navigation Systems in Academic Environments. 20th International Symposium SymOrg 2026. University of Belgrade – Faculty of Organizational Sciences, M33
3. Naumović, T., Živković, D., Janković, M., Barać, D. (2025). Toward a Secure-by-Design Higher Education Ecosystem: Decentralized Identity, Privacy, and Trust. 20th International Symposium SymOrg 2026. University of Belgrade – Faculty of Organizational Sciences, M33
4. Despotović-Zrakić, M., Marković, R,. Simić, M., & Živković, D. (2026). Design and Implementation of a Langchain-Based AI Agent for Online Auction Platforms. International Conference on Advences in Health, Engineering and Science (ICAHES), organized by  International Society for Academic Research in Science, Technology, and Education (ARSTE), M33
Радови у часописима од националног значаја (М50):

1. Marković, R., Živković, D., Košević, S., Rauš, M., & Maletić, M. (2026). Development of a Web4 Auction Platform for Luxury E-Commerce Using Blockchain and Artificial Intelligence. Journal of Economics, Management and Informatics BizInfo (Blace), M51
2. Jovanović, M., Živković, D., Marković, R., Knežević, S., & Milojević, S. (2026). Projektovanje platforme i empirijska analiza osiguranja motornih vozila zasnovano na blokčejn tehnologiji. LIMES PLUS Journal of Social Sciences and Humanities, M51
3. Ćetković, M., Drulović, S., Marković, R., & Živković, D. (2026). Risk Management and Internal Controls in the Use of Generative Artificial Intelligence: An Integrated Framework for Organizations and Internal Aduit. Časopis za upravljanje organizacijama, finansije i reviziju. https://doi.org/10.46793/Rev26114.21C , M52

ПРАКСА И ИСКУСТВО
Стручну праксу у оквиру основних академских студија Даница Живковић обавила је на Факултету организационих наука Универзитета у Београду. На истом факултету обавила је и стручну праксу предвиђену програмом мастер академских студија.
Током основних студија била је активан члан Удружења студената информатике ФОНИС. У оквиру удружења учествовала је у реализацији пројекта „ФОН Хакатон 2024“ као члан тима за дизајн, након чега је била координатор истог тима на пројекту „ФОН Хакатон 2025“. Исте године је била ангажована као координатор пројекта „Хакатон за средњошколце 8.0“, а била је и предавач на пројекту „Студенти студентима“ на радионици за графички дизајн. Током своје друге године студија била је активан члан студентске организације Унија студената ФОН-а у којој се ангажовала као координатор тима за информационе технологије и дизајн на пројекту „Хуманитарно Stand Up вече“.
На такмичењу „Blockchain Bootcamp“ у сарадњи са Lovable, одржаном у организацији Лабораторије за blockchain Факултета организационих наука Универзитета у Београду, освојила је треће место. Самостално је развијала Vibe-coding апликацију за онлајн читање књига у друштву током шесточасовног Хакатона.
У оквиру пројекта Web3 Innovation HUB (W3IH), представљала је победнички тим на „BlockSplit Unconference 2026“ у Хрватској одржаног 9. и 10. јула. Тим је развијао стартап апликацију за добровољно давање крви, користећи блокчејн технологије.
Као волонтер учествовала је у организацији више стручних и научних догађаја на Факултету организационих наука Универзитета у Београду, међу којима су међународне конференције FedCSIS 2024, IC-SHARE 2024, SMS 2024, као и EBT 2025. Током 2026. године активно је радила на пројекту 3D Fon који помаже студентима, запосленима и гостима факултета да пронађу просторију на факултету која им је потребна.



ОЦЕНА ИСПУЊЕНОСТИ УСЛОВА ЗА ИЗБОР И ПРЕДЛОГ КОМИСИЈЕ

Кандидаткиња Даница Живковић задовољава све услове предвиђене Статутом Факултета организационих наука и Закона о високом образовању за избор сарадника у настави за ужу научну област Електронско пословање. 

У току досадашњег ангажовања на Факултету организационих наука Универзитета у Београду кандидаткиња је показала изразите склоности ка стручном, научном и педагошком раду. 
 
На основу изложеног, Комисија предлаже Изборном већу Факултета организационих наука да се Даница Живковић изабере у звање сарадника у настави на Факултету организационих наука Универзитета у Београду за ужу научну област Електронско пословање.

КОМИСИЈА

Проф. др Маријана Деспотовић-Зракић, 
редовни професор Универзитета у Београду - Факултет организационих наука, 
ужа научна област Електронско пословање - председник комисије


.........................................................................

Проф. др Зорица Богдановић, 
редовни професор Универзитета у Београду - Факултет организационих наука, 
ужа научна област Електронско пословање

Проф. др Ана Узелац, 
ванредни професор Универзитета у Београду - Саобраћајни факултет
ужа научна област Информатика

